
Text rozhodnutia
Súd: Krajský súd Nitra Spisová značka: 15S/24/2009 Identifikačné číslo súdneho spisu: 4009200945 Dátum vydania rozhodnutia: 19. 09. 2012 Meno a priezvisko sudcu, VSÚ: JUDr. Ján Bzdúšek ECLI: ECLI:SK:KSNR:2012:4009200945.7 ROZSUDOK V MENE SLOVENSKEJ REPUBLIKY Krajský súd v Nitre, v senáte zloženom z predsedu senátu JUDr. Jána Bzdúška a členov senátu JUDr. Evy Hritzovej a JUDr. Pavla Lukáča, v právnej veci žalobcu: Krajský prokurátor v Nitre, so sídlom Krajská prokuratúra Nitra, Damborského 1, Nitra, za účasti vedľajšieho účastníka konania: Ing. E. E., G. XXX/ XX, D., proti žalovaným: 1. Krajský lesný úrad v Nitre, Štefánikova 69, Nitra, 2. Lesy SR š.p., Nám. SNP 8, Banská Bystrica, IČO: 36 038 351, 3. Slovenský pozemkový fond, Búdkova 36, Bratislava, IČO: 17 335 345, 4. Poľovnícke združenie Mesiac Kameň, IČO: 17 814 4089, zast. I. K., D. XXXX/XXX, P., 5. Združenie bývalých urbárnikov Solčany, zast. Ing. E. E., G. XXX/XX, D., 6. Lesy SR š.p., OZ Topoľčianky, Parková 7, Topoľčianky, IČO: 36 038 351, 7. C. G., T. XX, G., štátna občianka SR, 8. Združenie bývalých urbárnikov Solčany, zastúpené Ing. E. E., G. XX, D., 9. Pasienkové spoločenstvo Krnča, zastúpené R. Y., T. XXX, T., 10. Urbár, spoločenstvo majiteľov lesných pozemkov, PS, zastúpené R. Y., T. XXX, T., 11. Lesné - pozemkové spoločenstvo Janova Ves a Ješková Ves, Pozemkové spoločenstvo, zastúpené O. Y., I. E. XX, 12. D. S., K. X, J., štátna občianka SR, 13. Ing. V. C., G. I. X, L., štátny občan SR, 14. R. C., G. I. X, L., štátna občianka SR, 15. SLOV FOREST - Á. J., s.r.o., Sovietskej armády 134, Krnča, IČO: 36 530 247, zastúpená JUDr. I. H., T. XXX, 16. E. T., D. XX, J., štátny občan SR, 17. Urbariát obce Práznovce, zastúpený Ing. E. I., C. XXXX/X, P., 18. Združenie bývalých urbárnikov, pozemkové spoločenstvo Kovarce, zastúpené Ing. C. N., T. XX, 19. Urbárske a lesné spoločenstvo pozemkové spoločenstvo Klátova Nová Ves - Sádok, zastúpené G. J., T. L. E. XXX, 20. JUDr. I. H., T. XXX, štátny občan SR, 21. Lesná spoločnosť Tribeč, pozemkové spoločenstvo, zastúpené Ing. I. C., K. XX, J., 22. Rímskokatolícka cirkev, farnosť Bošany, M. R. Štefánika 192/28, Bošany, 23. I. G., S. XXXX/XX, J. J., štátny občan SR, 24. Poľnohospodárske družstvo Tribeč, Nitrianska Streda, Družstevná 792/73, Solčany, IČO: 00 205 516, 25. B. Y., I. XXXX, P., štátny občan SR, 26. Ing. P. G., Y. XX, P., štátny občan SR, 27. Obec Krnča, Októbrova 500, Krnča, 28. Obec Solčany, Hviezdoslavova 50, Solčany, 29. Rímskokatolícka cirkev farnosť Klátova Nová Ves, Klátova Nová Ves 244, 30. R. V., J. XXX, štátna občianka SR, 31. I. Y., C. XXXX/XX, G., štátna občianka SR, 32. Ing. R. T., C. M. XXX/XX, G., štátna občianka SR, 33. I. T., C. B. XXX, štátny občan SR, 34. T. T., X. Y. XX, E. X., štátny občan SR, 35. O. T., G. XXX, J., štátny občan SR, 36. E. T., L. XXX/XX, G., štátny občan SR, 37. C. T., D. J D., štátna občianka SR, 38. R. C., J. XXX, štátna občianka SR, 39. C. G., P., štátny občan SR, 40. C. J., Y. XXX, D., štátna občianka SR, 41. S. E., Y. XXX, J., štátna občianka SR, 42. G. G., L. XX, štátny občan SR, 43. Y. C., V. XXX, J., štátna občianka SR, 44. S. C., E. XXX/XX, J., štátny občan SR, 45. T. C., X. XXXX/ X, G., štátny občan SR, 46. Ing. E. T., E. J. XXX, štátny občan SR, 47. O. T., J. XXX, štátny občan SR, 48. I. T., E. XXX, J., štátny občan SR, 49. Ing. R. T., C. M. XXX/XX, G., štátna občianka SR, 50. C. H., T. XXX, štátna občianka SR, 51. Lesné a pozemkové spoločenstvo bývalých urbárnikov Jánova Ves, zastúpené P. T., I. E. XX/X, 52. Agro-coop Klátova Nová Ves, a.s., Klátova Nová Ves, IČO: 36 303 267, 53. Ing. P. H., J. XXX, štátny občan SR, 54. T. C., T. XXX/XX, J., štátny občan SR, 55. W. C., Q. XXXX/XX, J.-V., V., štátna občianka ČR, 56. C. N., V. XXX, J., štátna občianka SR, 57. R. T., E. J. XXX, štátna občianka SR, 58. C. G., B. XXX/X, P., štátny občan SR, žalovaní v 2., 4., 6., 7., 11. - 51., 53. - 58. rade zastúpení spoločným zástupcom JUDr. Ľudovítom Štanglovičom, Jarmočná 2264/3, Šaľa, o preskúmanie rozhodnutia žalovaného v 1. rade č. 2008/00177-2 zo dňa 15.12.2008, takto r o z h o d o l : Súd rozhodnutie žalovaného v 1. rade č. 2008/00177-2 zo dňa 15.12.2008 podľa § 250j ods. 2 písm. d/ OSP z r u š u j e a vec vracia žalovanému v 1. rade na ďalšie konanie. Žalobcovi súd náhradu trov konania n e p r i z n á v a . Súd konanie voči žalovaným v 8. a 49. rade z a s t a v u j e . o d ô v o d n e n i e : Žalobca sa podanou žalobou zo dňa 30.09.2009 domáhal preskúmania a zrušenia rozhodnutia Krajského lesného úradu v Nitre č. 2008/00177-2 z 15.12.2008 ako žalovaného v 1. rade s tým, aby mu vec bola po zrušení jeho rozhodnutia vrátená na ďalšie konanie. V odôvodnení tejto žaloby uviedol, že žalovaný v 1. rade svojím rozhodnutím rozhodol o odvolaniach spoločnosti Agro-coop Klátova Nová Ves a.s. (žalovaný v 52. rade) a Urbárského a lesného spoločenstva, pozemkového spoločenstva Klátova Nová Ves - Sádok (žalovaný v 19. rade) tak, že rozhodnutie Obvodného lesného úradu v Nitre napadnuté odvolaním nezrušil, iba ho z časti zmenil. Žalovaný v 1. rade podľa § 59 ods. 2 Správneho poriadku odvolaniami napadnuté rozhodnutie Obvodného lesného úradu v Nitre č. 2008/00089 z 10.07.2008 o schválení zmlúv o nájme výkonu práva poľovníctva v poľovnom revíri Tríbeč nezrušil, napriek tomu, že toto prvostupňové rozhodnutie bolo nezákonné. Výrok prvostupňového rozhodnutia o schválení zmlúv o nájme výkonu práva poľovníctva je nepresný, nezrozumiteľný a nepreskúmateľný. Výroková časť nie je jasne formulovaná, čo do presnej špecifikácie zmlúv. Túto skutočnosť žalovaný v 1. rade neodstránil ani svojím zmeňujúcim rozhodnutím a teda nie je jasné, či bola schvaľovaná jedna zmluva alebo viac zmlúv. V ďalšom poukázal na to, že výrok rozhodnutia žalovaného v 1. rade nie je dostatočne odôvodnený, pričom nebolo rešpektované ustanovenie § 47 ods. 3 Správneho poriadku. Žalovaný v 1. rade vo svojom rozhodnutí menil podstatným spôsobom výmery poľovných pozemkov pri nekonkretizovaných vlastníkoch zastúpených š.p. Lesy SR a pri Slovenskom pozemkovom fonde bez toho, aby v odôvodnení svojho rozhodnutia tento postup akýmkoľvek spôsobom zdôvodnil. Výrok rozhodnutia zostal zmätočný aj po zmene v časti týkajúcej sa doby platnosti zmlúv, pričom rozhodnutiami správnych orgánov boli schválené zmluvy uzavreté na obdobie od 01.02.2008 do 31.01.2018 a k právoplatnému schváleniu zmlúv došlo až 30.12.2008. Pred týmto dátumom zmluvy neplatili a teda lesné úrady nemohli schváliť zmluvy uzavreté na obdobie pred ich právoplatným schválením. Týmto postupom nebolo rešpektované ustanovenie § 16 ods. 1 zák. č. 23/1962 Zb. a § 46 Správneho poriadku. Obdobie od 01.02.2008 do 30.12.2008 nebolo zmluvami o postúpení výkonu práva poľovníctva pokryté, teda na ich základe nebolo možné v poľovnom revíri legálne poľovať a taktiež na obdobie od 31.01.2018 do 30.12.2018 nie sú zmluvy momentálne platne uzavreté. Žalobca ďalej poukázal na čl. V. zmluvy č. 1656/30/08 zo dňa 04.02.2008, v ktorom sú niektoré podmienky odporujúce konkrétnym ustanoveniam zákona o poľovníctve a zároveň ich nesplnenie je sankcionované v zmysle čl. VI. bod 4 výpoveďou a zánikom zmluvy. Právo poľovníctva nie je možné postúpiť len z časti a časť výkonu tohto práva si ponechať. S poukazom na § 14 ods. 2 zák. č. 23/1962 Zb. niektoré časti zmluvy odporujú zákonu, resp. ho obchádzajú. Zo schválených zmlúv nie je možné zistiť, na ktorých konkrétnych pozemkoch bol postúpený výkon práva poľovníctva. Vo výroku správneho rozhodnutia nie je označené číslo listu vlastníctva, na ktorom sú pozemky tvoriace predmet zmlúv zapísané a preto nie je možné preskúmať či v skutočnosti postúpili výkon práva poľovníctva vlastníci konkrétnych pozemkov a v akej konkrétnej výmere. Predmet zmluvy by mal byť presne špecifikovaný, pozemok by mal byť označený parcelným číslom, číslom listu vlastníctva, na ktorom je zapísaný a katastrálnym územím, v ktorom sa pozemok nachádza. Správne orgány teda porušili ustanovenia § 47 ods. 2 Správneho poriadku. Podľa názoru Krajského prokurátora v Nitre žalovaný v 1. rade svojím rozhodnutím porušil zákon, preto podal protest prokurátora, v ktorom navrhol napadnuté rozhodnutie zrušiť. Žalovaný v 1. rade tomuto protestu nevyhovel a predložil ho na rozhodnutie Ministerstvu pôdohospodárstva SR, ktoré v zákonnej 30-dňovej lehote o proteste žalobcu nerozhodlo. V danom prípade platí domnienka, že tomuto protestu sa nevyhovelo. Lehota na vydanie rozhodnutia o proteste prokurátora uplynula ministerstvu 10.08.2009 a týmto dňom podľa právnej domnienky ustanovenej v § 27 ods. 3 z. č. 153/2001 Z. z. o prokuratúre v znení neskorších predpisov nadobudlo právoplatnosť rozhodnutie Ministerstva pôdohospodárstva SR, ktorým nebolo vyhovené protestu žalobcu. V závere žalobca uviedol, že v zmysle ustanovenia § 250b ods. 1, 5 OSP a § 249 ods. 3 OSP je nutné konštatovať, že z nezákonne schváleného neplatného právneho úkonu nemožno nadobudnúť žiadne práva a teda žiadne práva žalovaného v 4. rade nemôžu byť dotknuté touto žalobou. Vzhľadom na počet účastníkov na strane žalovaných, súd im podľa § 29a ods. 1 OSP ustanovil spoločného zástupcu. Spoločný zástupca žalovaných vo svojom písomnom vyjadrení uviedol, že námietka žalobcu voči neurčitosti a nezrozumiteľnosti napadnutého rozhodnutia žalovaného v 1. rade nie je dôvodná. Z napadnutého rozhodnutia je úplne zrejmé, že správny orgán schvaľoval viacero zmlúv a v zmysle výroku napadnutého rozhodnutia v spojení s výrokom Obvodného lesného úradu v Nitre je zrejmé, kto sú subjekty uzatvorených zmlúv. Výrok napadnutého rozhodnutia KLÚ Nitra spolu s rozhodnutím OLÚ Nitra tvorí nerozlučný celok s odôvodnením citovaných rozhodnutí, kde je presne uvedené, kedy, kto a akým podaním uvedené zmluvy správnemu orgánu predložil a tieto sú aj súčasťou spisu správneho orgánu v uvedenej veci. Nevzniká teda žiadna pochybnosť v tom, že citované právne úkony sú označené v časti subjektov zmlúv a v časti predmetu zmlúv, ako aj v časti doby, na ktorú boli uvedené zmluvy uzavreté. V súvislosti s odôvodnením napadnutého rozhodnutia uviedol, že KLÚ Nitra presne cituje, prečo pristúpil k zmene napadnutého rozhodnutia OLÚ Nitra s tým, že zistil rozdiely vo výmerách uvedených pri niektorých vlastníkoch a taktiež zdôvodňuje otázku zmeny schválenia z jednej na viacero zmlúv účastníkov konania ako aj zmenu doby platnosti schválených zmlúv. V súvislosti s platnosťou schvaľovaných zmlúv ďalej poukázal na znenie ustanovenia § 46 ods. 2 Občianskeho zákonníka, pričom je nesporné, že podpismi zmluvných strán na predložených zmluvách boli tieto zmluvy platné a záväzné medzi stranami s tým, že podľa § 47 ods. 1 Občianskeho zákonníka ak zákon ustanovuje, že v zmluve je potrebné rozhodnutie príslušného orgánu, je zmluva účinná týmto rozhodnutím. Následne aj teda v uvedenom smere je potrebné vykladať ustanovenie § 16 ods. 1 o poľovníctve. Tvrdenie žalobcu je teda nesprávne a nelogické, nakoľko OLÚ by nemohol nikdy schváliť zmluvu, ktorá by nebola platná a zároveň žiadna zmluva by nebola platná, kým by nebola schválená a teda nikto by nijakú zmluvu nemohol schváliť, čo určite nebolo úmyslom zákonodarcu pri formulácii ustanovenia § 16 ods. 1 Zákona o poľovníctve. V súvislosti s namietanými neprijateľnými podmienkami zmluvy poukázal na znenie ustanovenia § 14 ods. 2 Zákona o poľovníctve s tým, že pokiaľ sa jedná o akékoľvek iné zmluvné dojednania vychádzajúc z § 2 ods. 1 zákona o poľovníctve platí súkromnoprávna zásada vyjadrená v čl. II. ods. 3 Ústavy SR, že každý môže konať, čo nie je zákonom zakázané a nikoho nemožno nútiť, aby konal niečo, čo zákon neukladá. Dojednania, ktoré nespadajú pod právo poľovníctva a teda práva a povinnosti si môžu zmluvné strany upraviť, čo nespôsobuje neplatnosť zmluvy o postúpení výkonu práva poľovníctva. V súvislosti s neurčitosťou schválených zmlúv uviedol, že zo znenia predmetnej zmluvy vyplýva, že prenajímateľ Lesy SR š.p. je vlastníkom pozemkov v poľovnom revíri Tríbeč, ktorý bol uznaný rozhodnutím LÚ Topoľčany č. LU5/1996-25 zo dňa 12.07.1996 a potvrdený rozhodnutím Ministerstva pôdohospodárstva SR zo dňa 14.02.1997 vo vlastníctve Lesy SR o výmere 3803,01 ha a tieto v celku prenecháva Poľovníckemu združeniu Mesiac Kameň pre výkon poľovníctva. Zo samotných v zmluve citovaných rozhodnutí o zriadení poľovného revíru je zrejmé, na ktorých pozemkoch bol poľovný revír Tribeč schválený orgánmi štátnej správy a je zrejmé, ktoré pozemky do predmetného poľovného revíru patria. Namietané skutkové tvrdenia nemajú žiadnu náväznosť na ustanovenie § 47 ods. 2 Správneho poriadku. Záverom žiadal, aby súd žalobu podľa § 250j ods. 1 OSP zamietol a žalovaným priznal náhradu trov konania. K podanej žalobe podal písomné vyjadrenie aj žalovaný v 1. rade Krajský lesný úrad v Nitre so skutkovou a právnou argumentáciou zhodnou s písomným vyjadrením spoločného zástupcu JUDr. Štangloviča. Taktiež žiadal, aby súd žalobu v celom rozsahu zamietol. V prejednávanej veci tunajší súd rozhodol rozsudkom zo dňa 08.09.2010, ktorým žalobu zamietol a žalobcovi náhradu trov konania nepriznal. Proti tomuto rozsudku podal žalobca a žalovaný v 52. rade v zákonnej lehote odvolanie, o ktorom Najvyšší súd SR ako odvolací súd rozhodol uznesením zo dňa 19.07.2011 tak, že rozsudok Krajského súdu v Nitre zrušil a vec mu vrátil na ďalšie konanie. Podľa vysloveného právneho názoru mal súd upresniť okruh účastníkov, v prípade potreby ustanoviť spoločného zástupcu pre účastníkov s rovnakými záujmami za dodržania všetkých zákonom vyžadovaných podmienok. V ďalšom priebehu konania tunajší súd ustanovil žalovaným spoločného zástupcu, okrem žalovaných v 1., 2., 5., 8., 9., 10. a 52. rade. Krajský súd v Nitre ako vecne a miestne príslušný podľa ustanovenia § 246 ods. 1, § 246a ods. 1 OSP opätovne preskúmal napadnuté rozhodnutie žalovaného v 1. rade, ako aj konanie, ktoré mu predchádzalo na pojednávaní v rozsahu dôvodov žaloby podľa § 249 ods. 2 OSP a dospel k záveru, že je dôvod na zrušenie rozhodnutia žalovaného v 1. rade podľa ustanovenia § 250j ods. 2 písm. a/ OSP. Podľa § 247 ods. 2 OSP, pri rozhodnutí správneho orgánu vydaného v správnom konaní je predpokladom postupu podľa tejto hlavy, aby išlo o rozhodnutie, ktoré po vyčerpaní riadnych opravných prostriedkov, ktoré sa preň pripúšťajú, nadobudlo právoplatnosť. Vychádzajúc z obsahu predloženého administratívneho spisu ako aj listinných dôkazov je nepochybné, že žalovaný v 1. rade dňa 15.12.2008 rozhodol o podanom odvolaní proti rozhodnutiu Obvodného lesného úradu v Nitre č. 2008/00089 zo dňa 10.07.2008 tak, že rozhodnutie prvostupňového správneho orgánu čiastočne zmenil. Žalobca podľa bodov II., III., IV. a VI. žaloby namietal porušenie ustanovenia § 47 Správneho poriadku jednak prvostupňovým a taktiež odvolacím správnom orgánom. Ich rozhodnutia považoval za nepresné, nezrozumiteľné a nepreskúmateľné jednak vo vzťahu k výroku ako aj k odôvodneniu. Súd v tejto súvislosti taktiež dospel k záveru, že žalovaný v 1. rade svojím rozhodnutím č. 2008/00177-2 zo dňa 15.12.2008 porušil ustanovenie § 47 ods. 2 zák. č. 71/1967 Zb., nakoľko toto rozhodnutie je zmätočné, nezrozumiteľné a výroková časť rozhodnutia nie je dostatočná a nezodpovedá jej relevantné odôvodnenie rozhodnutia. Primárnym rozporom tohto výroku je skutočnosť, že žalovaný v 1. rade čiastočne zmenil rozhodnutie prvostupňového správneho orgánu tým, že v úvode nahradil termín schvaľuje zmluvu schvaľuje zmluvy, pričom v závere tohto výroku uvádza, že ostatné časti rozhodnutia po schválení zmluvy (jednotné číslo) zostávajú nezmenené. Jedná sa teda nepochybne o zjavný gramatický a logický rozpor vo výroku ako celku. Z výroku rozhodnutia žalovaného v 1. rade taktiež nie je zrejmé, aké ďalšie zmluvy o nájme výkonu práva poľovníctva majú byť predmetom schválenia. V administratívnom spise sa totiž nachádza jedine zmluva č. 1656/30/08 uzavretá medzi Lesy SR š.p. a Poľovnícke združenie Mesiac Kameň. Pokiaľ sa schvaľujú viaceré zmluvy, tieto majú byť tiež špecifikované vo výroku rozhodnutia spolu s dátumom uzavretia, prípadne ich číselnou špecifikáciou. Z administratívneho spisu taktiež nevyplýva, či zmluvy o postúpení výkonu práva poľovníctva uzavreli vlastníci poľovného revíru, resp. ich právne relevantní zástupcovia. Žalovaný v 1. rade teda zrejme túto skutočnosť neskúmal, z čoho taktiež možno vyvodiť záver, že odôvodnenie jeho rozhodnutia je nepreskúmateľné. Súd sa nestotožnil s dôvodmi žaloby uvedenými v čl. V. a teda že niektoré podmienky podľa čl. V. zmluvy odporujú konkrétnym ustanoveniam zákona o poľovníctve. Vychádzajúc z obsahu špecifikovaných podmienok nevyplýva žiaden rozpor s ustanovením § 14 ods. 2 zák. č. 23/1962 Zb., pričom zmluvne dohodnuté podmienky nepochybne podliehajú všeobecnej voľnej voľnosti strán a pokiaľ nie sú konkrétne v rozpore s príslušným ustanovením zákona, samotné tvrdenie tejto skutočnosti bez jej preukázania nemožno považovať za dôvodné. S poukazom na vyššie uvedené súd dospel k záveru, že rozhodnutie žalovaného v 1. rade je nepreskúmateľné pre nedostatok dôvodov, vo výroku zmätočné a neúplné, a teda nezrozumiteľné. Súd preto rozhodol o jeho zrušení podľa ustanovenia § 250j ods. 2 písm. d/ OSP a vrátení veci žalovanému v 1. rade na ďalšie konanie. Toto rozhodnutie ostatne korešponduje i doterajšej rozhodovacej činnosti Krajského súdu v Nitre (viď sp. zn. 11S/1/2009, 11S/132/2010) a podporuje princíp právnej istoty ako súčasti práva na súdnu ochranu v zmysle nálezu Ústavného súdu SR sp. zn. III. ÚS 192/06 z 03.11.2006. O náhrade trov konania súd rozhodol podľa § 250k ods. 1 OSP, pričom tieto žalobcovi nepriznal, nakoľko si tento náhradu trov konania neuplatnil. Súd konanie proti žalovaným v 8. a 49. rade zastavil, pretože títo účastníci konania boli duplicitne žalovaní. Poučenie: Proti tomuto rozsudku je možné podať odvolanie do 15 dní odo dňa jeho doručenia, cestou podpísaného súdu, písomne v jedenástich vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 OSP).

Zdroj: KAUZIS.SK – https://www.kauzis.sk/judikatura/r/ECLI:SK:KSNR:2012:4009200945.7 (dáta aktuálne k 14. 11. 2026). Záväzné je znenie zverejnené súdom.




